Napad na hotel u Kabulu
U sinoćnjem napadu talibanskih ekstremista na luksuzni hotel u prestonici Kabulu, poginulo je najmanje 11 civila i policajaca
opisuje jedan od očevidaca. Nadležni su jutros saopštili da broj žrtava ne obuhvata najmanje šest bombaša samoubica koji su se sami ubili, ili su ih pobili pripadnici bezbednosnih snaga. Napad je izvršen uoči početka konferencije posvećene postepenoj predaji bezbednosti u zemlji avganistanskim snagama. „Proces tranzicije će u svakom slučaju biti uspešan i naši neprijatelji moraju da shvate da na ovaj način neće moći da nas zaustave. Zemlja je spremna da se žrtvuje još više ako zatreba, da bi mogla da stane na svoje noge“, ističe Ašraf Gani Ahmadzaj, predsednik komisije za tranziciju. Rano jutros, avganistanski zvaničnici su objavili da je petočasovna opsada hotela „Interkontinental“ završena. Saopšteno je da su većina poginulih hotelski radnici. „, navodi Muhamed Harun, radnik u hotelu "Interkontinental". NATO je saopštio da su dva helikoptera koalicionih snaga pozvana u pomoć i da su iz njih ubijena trojica ekstremista koji su zauzeli položaje na hotelskom krovu. Taliban je preuzeo odgovornost za napad, uz objašnjenje da su meta bili gosti iz inostranstva.